**Ministru kabineta rīkojuma projekta**

**„****Par valstij dividendēs izmaksājamo valsts sabiedrības ar ierobežotu atbildību „Latvijas Radio” peļņas daļu” sākotnējās ietekmes novērtējuma**

**ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Kultūras ministrija sadarbībā ar Nacionālo elektronisko plašsaziņas līdzekļu padomi ir sagatavojusi Ministru kabineta rīkojuma projektu „Par valstij dividendēs izmaksājamo valsts sabiedrības ar ierobežotu atbildību „Latvijas Radio” peļņas daļu” (turpmāk – Projekts).  Projekts sagatavots saskaņā ar likuma „Par valsts un pašvaldību kapitāla daļām un kapitālsabiedrībām” 3.panta trešo daļu un Ministru kabineta 2009.gada 15.decembra noteikumu Nr.1471 „Kārtība, kādā tiek noteikta un ieskaitīta valsts budžetā izmaksājamā peļņas daļa par valsts kapitāla izmantošanu” (turpmāk – Noteikumi Nr.1471) 5.punktu, kas paredz, ka Ministru kabinets var noteikt atšķirīgu dividendēs izmaksājamo peļņas daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts sabiedrība ar ierobežotu atbildību„Latvijas Radio” (turpmāk – kapitālsabiedrība) ir valsts kapitālsabiedrība, kurā 100% kapitāla daļu turētāja ir Nacionālā elektronisko plašsaziņas līdzekļu padome.  Saskaņā ar likuma „Par valsts un pašvaldību kapitāla daļām un kapitālsabiedrībām” 3.panta pirmo daļu un Noteikumu Nr.1471 4.2punktu minimālo dividendēs izmaksājamo peļņas daļu par 2013.gada pārskata gadu kapitālsabiedrībām, kurās visas kapitāla daļas tieši vai pastarpināti pieder valstij, nosaka un aprēķina 90 procentu apmērā no attiecīgās kapitālsabiedrības tīrās peļņas, ja valsts budžeta likumā kārtējam gadam nav noteikts citādi.  Kapitālsabiedrība 2013.gadu ir noslēgusi ar 4822 *euro* peļņu. No minētās summas atbilstoši Noteikumu Nr.1471 4.2 punktam valstij dividendēs izmaksājamā peļņas daļa (90% no peļņas) sastāda 4340 *euro*.  Noteikumu Nr.1471 5.1.punkts nosaka, ka Ministru kabinets pēc kapitāla daļu turētāja pamatota priekšlikuma valsts kontrolētajai kapitālsabiedrībai var noteikt atšķirīgu dividendēs izmaksājamo minimālo peļņas daļu par attiecīgo pārskata gadu, ja ir nepieciešams novērst draudus komercdarbības ilgtspējīgai attīstībai un konkurētspējas saglabāšanai.  Projektsparedz, ka kapitālsabiedrībai 2014.gadā nav jāmaksā dividendes no peļņas par 2013.gadu.  Atbilstoši Noteikumu Nr.1471 5.1.punktam Nacionālā elektronisko plašsaziņas līdzekļu padome par Projektu sniedz šādu ekonomisko pamatojumu.  Nacionālā elektronisko plašsaziņas līdzekļu padome kā kapitālsabiedrības kapitāla daļu turētājs, kas veic tās dalībnieku sapulces funkcijas, ir pieņēmusi 2014.gada 24.jūlija lēmumu Nr.154 „Par valsts SIA „Latvijas Radio” 2013.gada pārskata apstiprināšanu”, ar kuru apstiprināts valsts kapitālsabiedrības 2013.gada pārskats. Šobrīd lēmums par kapitālsabiedrības 2013.gada peļņas sadali nav pieņemts un peļņa nav sadalīta. 2013.gada nesadalītā peļņa atbilstoši Gada pārskatu likuma 20.pantam ir ietverta attiecīgā pārskata gada bilances postenī „Pārskata gada nesadalītā peļņa”.  Ņemot vērā kapitālsabiedrības izteikto lūgumu kapitālsabiedrības 2013.pārskata gada peļņu atstāt nesadalītu, tika izvērtēta kapitālsabiedrības darbība, attīstības iespējas un konkurētspēja, kā arī izvērtēta ietekme, ja kapitālsabiedrība 2014.gadā veic valsts budžetā valstij piekritīgas peļņas daļas pārskaitīšanu par 2013.pārskata gadu – kopā 4340,00 *euro* apmērā.  Ja dividendes valstij par 2013.gadu netiek izmaksātas, Latvijas Radio ir iespēja novirzīt šos līdzekļus par 2013.pārskata gadu kapitālsabiedrības pamatlīdzekļu nomaiņai, kas dos iespēju nesamazināt līdzekļus citās izdevumu pozīcijās, kas tieši saistītas ar programmu veidošanu.  Dividenžu izmaksa par 2013.pārskata gadu negatīvi ietekmēs 2014.gadā kapitālsabiedrības pamatdarbības nodrošināšanai nepieciešamo finansējumu, jo radīs nepieciešamību samazināt citu tiešo programmu ražošanas izmaksu pozīciju apjomus, kas var atstāt negatīvu iespaidu uz Latvijas Radio ražoto programmu kvalitāti.  Ņemot vērā to, ka 2014.gada kapitālsabiedrības budžetā nav paredzēti pietiekami līdzekļi pilnvērtīgai kapitālsabiedrības darbības nodrošināšanai, dividenžu izmaksa par 2013.pārskata gadu ietekmēs 2014.gadā kapitālsabiedrības pamatdarbības nodrošināšanai nepieciešamo finansējumu.  Šobrīd kapitālsabiedrībai ir nepieciešami līdzekļi kapitālsabiedrības ilgtspējīgas attīstības un konkurētspējas saglabāšanai. Līdz ar to iespēja novirzīt dividendes par 2013.pārskata gadu kapitālsabiedrības pamatlīdzekļu nomaiņai ir ekonomiski pamatota un nepieciešama, lai novērstu draudus kapitālsabiedrības pamatfunkciju nodrošināšanai – kapitālsabiedrības materiāli tehniskās bāzes uzlabošanai – divu interneta protokola audio kodeku programmatūras iegādei (programmatūra, ko lieto ciparu multivides faila, piemēram, dziesmas vai videoklipa saspiešanai vai atspiešanai), lai nodrošinātu kvalitatīvu sabiedriskā pasūtījuma programmu veidošanu un izplatīšanu.  Divu interneta protokola audio kodeku iegādei nepieciešami aptuveni 6644,00 *euro*, līdz ar to kapitālsabiedrība plāno ieguldīt papildu finanšu līdzekļus no saimnieciskās darbības rezultātā gūtajiem ieņēmumiem.  2014.gada kapitālsabiedrības budžetā ir paredzēti līdzekļi kapitālajiem ieguldījumiem, bet ņemot vērā nepietiekamo finansējumu no valsts, to apjoms nav pietiekams, lai nodrošinātu visu nepieciešamo (nolietoto) pamatlīdzekļu atjaunošanu.  Lai novērstu draudus kapitālsabiedrības ilgtspējīgai attīstībai un konkurētspējas saglabāšanai, efektīvi būtu maksimālu kapitālsabiedrības peļņas daļu ieguldīt kapitālsabiedrības pamatlīdzekļu nomaiņā. Tādējādi, Nacionālās elektronisko plašsaziņas līdzekļu padomes ieskatā, atšķirīgas dividendēs izmaksājamās peļņas daļas noteikšana atbilst Noteikumu Nr.1471 5.1.punktā noteiktajam „nepieciešams novērst draudus kapitālsabiedrības ilgtspējīgai attīstībai un konkurētspējas saglabāšanai.”  Saskaņā ar Elektronisko plašsaziņas līdzekļu likuma (turpmāk – EPLL) 5.panta trešo daļu sabiedrisko elektronisko plašsaziņas līdzekļu galvenais uzdevums ir sabiedriskā pasūtījuma programmu veidošana un izplatīšana. Saskaņā ar EPLL 64.panta pirmo daļu sabiedriskie elektroniskie plašsaziņas līdzekļi ir redakcionāli neatkarīgi, finansiāli patstāvīgi un darbojas sabiedrības interesēs. Atbilstoši EPLL 1.panta 29.punktam sabiedriskais pasūtījums – sabiedrībai paredzēts plašs un daudzveidīgs programmu kopums, kuru finansē un uzrauga sabiedrība.  Līdz ar to Ministru kabinetam ir nepieciešams pieņemt lēmumu, ka kapitālsabiedrības 2013.gada pārskata gada peļņa netiek izmaksāta dividendēs, t.i., tiek noteikta atšķirīga izmaksājamā peļņas daļa 0% apmērā sabiedrības interesēs. |
| 3. | Projekta izstrādē iesaistītās institūcijas | Kultūras ministrija, Nacionālā elektronisko plašsaziņas līdzekļu padome. |
| 4. | Cita informācija | Nav |

*Anotācijas II sadaļa – Projekts šo jomu neskar.*

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2014.gads** | | Turpmākie trīs gadi (*euro*) | | |
| **2015** | **2016** | **2017** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2014) gadu | Izmaiņas, salīdzinot ar kārtējo (2014) gadu | Izmaiņas, salīdzinot ar kārtējo (2014) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 145 734 105 | -4340 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 145 734 105 | -4340 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 145 734 105 | -4340 | 0 | 0 | 0 |
| 3.1. valsts pamatbudžets | 145 734 105 | -4340 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Valsts budžeta ieņēmumu daļā kopējie plānotie ieņēmumi no dividendēm [ieņēmumi no valsts (pašvaldību) kapitāla izmantošanas] 2014.gadā ir plānoti 145 734 105 *euro* apmērā. 2014.gadā valstij piekritīgās dividendes no valsts kapitālsabiedrību peļņas atsevišķi Nacionālās elektronisko plašsaziņas līdzekļu padomes budžetā netiek plānotas, līdz ar to nav iespējams precīzi nodalīt un aizpildīt kolonnu „Saskaņā ar valsts budžetu kārtējam gadam”, tādēļ lai nodrošinātu informācijas pārskatāmību, kolonnā „Izmaiņas kārtējā gadā, salīdzinot ar budžetu kārtējam gadam” norādīta summa, kas atbilst konkrētās kapitālsabiedrības atbilstoši normatīvajos aktos noteiktajai valstij piekritīgajai peļņas daļai (90% no apstiprinātās peļņas par 2013.gadu).  Vienlaikus samazinātā valsts budžeta finansējuma ietvaros kapitālsabiedrībai netika nodrošināts finansējums pilnvērtīgai kapitālsabiedrības darbības nodrošināšanai, kā rezultātā kapitālsabiedrībai bija ierobežoti izdevumi jaunu pamatlīdzekļu iegādei. 2014.gadā ir nepieciešams veikt tos pasākumus, kas bija atlikti ierobežotā finansējuma dēļ. Kapitālsabiedrības dividenžu samaksa par 2014.gadu būtu jāveic no pašlaik kapitālsabiedrības rīcībā esošajiem līdzekļiem. Pieņemot lēmumu par atšķirīgu dividendēs izmaksājamo summu (nosakot 0% likmi), valsts budžetā netiktu pārskaitīta summa 4340 *euro* apmērā, bet minētā summa paliktu kapitālsabiedrības rīcībā un tiktu novirzīta kapitālsabiedrības Elektronisko plašsaziņas līdzekļu likumā noteikto funkciju nodrošināšanas izdevumu segšanai 2014.gadā. | | | | |

*Anotācijas IV, V, VI sadaļa – Projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Nacionālā elektronisko plašsaziņas līdzekļu padome, Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Funkcijas netiek paplašinātas. |
| 6. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

2014.11.05. 11:30

1302

G.Keistere, 67221848

[Gita.Keistere@neplpadome.lv](mailto:Gita.Keistere@neplpadome.lv)